שיעור מס' 2- בראשית פרק י"ח- הכנסת אורחים של אברהם:

כפתיחה לשיעור נבחר מילים קשות בהם נשתמש בשיעור. נבחר את המילים לפי רמת התלמידים. למשל: אורח, אוהל, 
 וְה֛וּא יֹשֵׁ֥ב פֶּֽתַח־הָאֹ֖הֶל כְּחֹ֥ם הַיּֽוֹם


נלמד את הפסוק:
· על  מי מדובר? מי זה "הוא"?
· איפה הוא יושב? למה?
· מה מזג האויר?
· מה לומדים מכך על המידות שלו? 
הערה למורה: לא למדנו על ברית מילה אז התלמידים לא יודעים שאברהם היה חולה. בכיתות חזקות אפשר להזכיר את זה. בכיתות חלשות אין צורך אפשר להתייחס לרצון של אברהם להכניס אורחים גם בלי קשר למחלת

קטע קריאה:
אברהם רץ אל האורחים ואומר להם לבוא לנוח אצלו. 
הוא מזמין אותם לרחוץ את הרגליים, לנוח מתחת לעץ ולאכול לחם.
אברהם הולך מהר לאוהל ואומר לשרה להכין מהר עוגות לאורחים.
אברהם רץ להביא בשר ואומר לילד שלו להכין מהר את הבשר לאורחים. 
אברהם נותן לאורחים הרבה אוכל טוב.






משימות על קטע הקריאה:
1. נסמן את הפעלים בקטע
2. נמלא עם התלמידים את הטבלה:

	מה אברהם מציע לאורחים:
	מה אברהם נותן לאורחים:

	

	

	

	

	

	



נראה שאברהם לא מבטיח הרבה אבל מכין הרבה- "אומר מעט ועושה הרבה".
3. נבקש  מהתלמידים לסמן בקטע הקריאה את המילים שמבטאות מהירות. בכיתות חלשות נרשום את הפעלים "מהר" ו"רץ" על הלוח ונבקש מהתלמידים למצוא אותם.
נראה שאברהם מזדרז להכניס את האורחים.

סיכום:
התלמידים יכתבו במחברת פיסקה שתתחיל במילים: אני לומד מאברהם...



